Document ID: /fineweb-2-swissfilter-quality_10-filterrobots/filtered/03745.jsonl.gz/9

วันอาทิตย์ที่ 3 กันยายน พ.ศ. 2560 วัดพระธรรมกายสวิตเซอร์แลนด์ได้จัดพิธีบูชาข้าวพระ โดยพิธีเริ่มในเวลา 04.30 น.ตามเวลาท้องถิ่น พร้อมกับวัดพระธรรมกาย ในประเทศไทย จากนั้นสาธุชนทุกท่านได้ร่วมกันสวดมนต์ทำวัตรเช้า พระอาจารย์แจ้งข่าวสารงานบุญ และร่วมกันถ่ายภาพหมู่เป็นประวัติศาสตร์และถวายภัตตาหารเช้าแด่พระอาจารย์
ภาคสายเริ่มในเวลา 09.30 น. พิธีจุดเทียนใจไฟนิรันด์อนันตชัย โดยมี กัลฯจุฑามาท หอมเนียน กัลฯสุพรรษา ทองมามุณี แลกัลฯ ขวัญชีวา ชวาเลน เป็นผู้แทน จากนั้นพระอาจารย์และสาธุชนได้สวดธรรมจักรกัปปวัตนสูตรและปฏิบัติธรรมกลั่น กาย วาจา ใจ ให้ใสสะอาดบริสุทธิ์ เพื่อเป็นภาชนะรองรับบุญใหญ่ในครั้งนี้
จากนั้นเป็นพิธีอาราธนาศีล 5 และพิธีกล่าวคำถวายคิลานเภสัช โดยมี กัลฯ สุพัตรา ปิ่นหิรัญเป็นประธานนำกล่าว ต่อด้วยพิธีถวายภัตตาหารเป็นสังฆทานโดยมี กัลฯจุฑามาท หอมเนียนและ กัลฯดวงดาว ศรีจันทร์อ่อน เป็นประธานนำกล่าว จากนั้นสาธุชนทุกท่านได้ร่วมกันถวายจตุปัจจัยไทยธรรมแด่คณะสงฆ์พระอาจารย์กล่าวสัมโมทนียกถาให้พรแก่สาธุชนผู้มีบุญ และได้ร่วมกันตักบาตรข้าวสารอาหารแห้ง และร่วมกันถวายภัตตาหารเพลแด่คณะพระภิกษุสงฆ์
ทุกท่านที่มาร่วมงานบุญครั้งนี้ต่างปีติเบิกบานใจในบุญที่ได้มาร่วมกันปฏิบัติธรรมสั่งสมบุญบารมีให้ยิ่งๆขึ้นไป หลังจากเสร็จพิธีทุกท่านได้ร่วมกันรับบุญเป็นเจ้าของบ้านเจ้าของวัดรับบุญเก็บงานทำความสะอาดเสนาสนะเพื่อรองรับผู้มีบุญมาใช้ประพฤติปฏิบัติธรรมต่อไป